Liepu iela (Jūrmala)
Šis raksts ir par ielu Jūrmalā. Par citām jēdziena Liepu iela nozīmēm skatīt nozīmju atdalīšanas lapu. Liepu iela ir iela Jūrmalā, Mellužu apkaimē. Liepu iela sākas krustojumā ar Upes ielu un beidzas krustojumā ar Kalēju ielu. Kopējais ielas garums ir 170 metri. Liepu ielā satiksmes kustība norit vienā joslā. Ielā ir savrupmāju un vasarnīcu apbūve. No 1970. gadu vidus līdz 2003. gadam Liepu ielā 1 atradās Preses nama atpūtas bāze "Melluži". Līdz 1999. gadam tā bija paredzēta "Preses nama" tehniskajiem darbiniekiem, bet no 1999. līdz 2002. gadam to kā vasaras atpūtas bāzi drīkstēja izmantot jebkurš uzņēmuma darbinieks. 2003. gada vasarā ēka tika pārdota. 2006.-2008. gados tā tika pārbūvēta par daudzdzīvokļu māju. Kopš 2017. gada ēka daļēji tiek izmantota kā viesnīca.